Planne om boere weer aan die saai te kry | Netwerk24
Werker dood toe 10 plaas aanval
'n Plaasvoorman is Sondagoggend ten tyde van 'n aanval, waarby tien aanvallers betrokke was, naby Philippi in die Wes-Kaap vermoor.
Man buite nagklub in PE doodgeskiet
'n Man is vroeg Sondagoggend ten aanskoue van sy vriendin buite 'n nagklub in Port Elizabeth in die Oos-Kaap doodgeskiet.
Liverpool slag United
Liverpool het sy plek boaan die Engelse Premierliga se puntelys behou ná 'n maklike oorwinning oor Manchester United Sondag op Anfield.
Jozi Stars wen Mzansi-titel op drafstap
Kaapstad se toeskouers het opgedaag vir Sondag se eindstryd van die Mzansi-superliga. Dit is net jammer sy krieketspan, die Cape Town Blitz, het nie.
Planne om boere weer aan die saai te kry
Deur Riana de Lange 15 Oktober 2016 15:43
Agri SA se droogtefonds het nagenoeg 13 000 kommersiële boere, 19 000 opkomende boere en 9 000 plaaswerkers gehelp. Foto ter illustrasie
Die ware impak van die afgelope twee jaar se droogte sal eers in die komende seisoen bepaal kan word, sê Johannes Möller, president van Agri SA.
Agri SA, wat dié week sy kongres in Centurion gehou het, sê hy het as 'n organisasie gesprekke gevoer met die regering en instansies soos die Landbank, nasionale tesourie en finansiële instellings oor hoe om boere in dié tye te help.
Van die opsies wat bespreek word, is goedkoper produksiekrediet, die tydperk en betaling van rentesubsidies, oorlaatskuld en sagter lenings (wat in die praktyk meer krediet en langer terugbetalingstermyne beteken).
Die oogmerk van Agri SA se ingrypings is om boere terug te kry in produksie. Möller sê dit kan rampspoedig wees as 'n boer byvoorbeeld net 60% van sy krediet gebruik – en dus net 60% van sy aanplantingsvermoë benut, maar dan is dit 'n baie goeie produksiejaar. Dink net hoeveel het dan verlore gegaan.
Geouditeerde syfers van die droogtehulpfonds wat aanvanklik deur Senwes, Media24 en Agri SA begin is, wys R16 miljoen is ontvang en uitgedeel.
Die fonds is intussen oorgedra na Agri SA. Möller sê die landbousektor is dankbaar vir elke sent. Die droogte het gewys boere staan saam ongeag kleur, geslag of grootte van 'n boerdery.
Dit is egter kommerwekkend dat min regeringshulp vir kommersiële boere nog ontvang is.
Uit die droogtehulpfonds is nagenoeg 13 000 kommersiële boere tot dusver gehelp, wat sowat een derde is van die 35 000 kommersiële boere in Suid-Afrika.
Sowat 19 000 boere in die opkomende sektor is gehelp.
Net meer as 9 000 plaaswerkers is gehelp, wat hulp aan sowat 36 000 mense beteken, want elk van die werkers onderhou gemiddeld vier familielede.
Ander hulp sluit in:
66 557 voerbale is versprei;
36 609 sakke voerpille is ­versprei;
579 vragmotors is benut vir verspreiding van die hulp;
548 000 liter water is ­versprei;
20 watertenks is geskenk; en
drie boorgate is gesink.
Die grootste deel van die R16 miljoen is in die Noord-Kaap uitbetaal, naamlik R3,42 miljoen. Noordwes het R3,39 miljoen ontvang, die Vrystaat R3,19 miljoen en die Wes-Kaap 'n bedrag van R2,3 miljoen.